Document ID: /roh_data/filtered/fineweb-2-filterrobots_roh.jsonl.gz/12956

Curt avant che l'inscunter è ì a fin aveva la televisiun statala grecca gia rapportà ch'ils discurs hajan fatg naufragi. La regenza d'Alexis Tsipras n'è betg pronta da prolungar il program d'agid actual, gist quai vulan dentant ils auters ministers da finanzas.
Anc betg serrà las portas
La gruppa da l'euro dat la chaschun a la Grezia da mussar enfin la fin da l'emna sia prontadad da cumpromiss, quai ha ditg il schef da la gruppa Jeroen Dijsselbloem suenter l'inscunter. Sche la Grezia inoltrescha ina dumonda per prolungar il program d'agid sajan els pront d'organisar ulteriurs discurs il venderdi. Il program d'agid va a fin la fin dal mais.
(RR novitads 06:00)